**Vyhlásenie účastníka akcie**

Meno\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Priezvisko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum narodenia\_\_\_\_\_\_\_\_\_\_\_\_\_\_\_\_\_ Bydlisko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo občianskeho preukazu\_\_\_\_\_\_\_\_\_\_\_\_\_\_\_\_\_\_\_ Číslo vodičského preukazu\_\_\_\_\_\_\_\_\_\_\_\_\_\_\_\_\_

E‐mail\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Auto Moto

(ďalej len „***účastník***“)

**1**.Účastník sa zúčastňuje jazdy na rýchlostnej dráhe na vlastné nebezpečenstvo. Účastník berie na vedomie

a súhlasí, že Slovakia Racing, s.r.o., so sídlom Vyšehradská 4,Bratislava 851 06

IČO:.46 438 092, IČ DPH: SK2820021204 (ďalej len „***AGENTÚRA***“) nenesie žiadnu zodpovednosť za

škody na zdraví a majetku, ktoré vzniknú účastníkovi alebo tretej osobe jazdou účastníka. Účastník

vyhlasuje, že plne zodpovedá za škody a ujmy ním spôsobené. Účastník sa zaväzuje počínať si tak, aby

nedošlo pri jazde účastníka ku škode na zdraví, majetku, prírode či životnému prostrediu a správať sa

ohľaduplne k ostatným jazdcom pohybujúcim sa na rýchlostnej dráhe a ostatnej časti areálu

Pannoniaring (ďalej len „***Automotodróm***“). Účastník potvrdzuje, že preberá v plnom rozsahu zodpovednosť za akékoľvek škody a ujmy ním spôsobené pri vykonávaní jazdy alebo používaní vozidla na rýchlostnej dráhe a ostatnej časti areálu Automotodrómu. Účastník vyhlasuje, že vykoná všetky potrebné opatrenia k minimalizácii nebezpečenstva úrazu jeho osoby a osôb v jeho blízkosti a bude dodržiavať pokyny udelené mu osobami zastupujúcimi spoločnosť

AGENTÚRA. Účastník potvrdzuje, že bol osobou poverenou AGENTÚRA upovedomený o povahe dráhy, na

ktorej sa realizujú jazdy, vrátane bezpečnostných, zdravotných a akýchkoľvek iných rizík a nástrah

súvisiacich s jej využitím.

**2.** Účastník berie na vedomie, že rýchlostná dráha nie je verejná komunikácia a na jazdu po rýchlostnej

dráhe Automotodrómu sa nemusí vzťahovať zákonné ani zmluvné poistenie zodpovednosti za

škodu / havarijné poistenie.

**3.** Účastník vyhlasuje, že je držiteľom platného vodičského preukazu alebo licencie pretekára, nie je a

nebude počas jazdy pod vplyvom alkoholu alebo inej omamnej látky, ani v stave zníženej pozornosti a

koncentrácie. Účastník súhlasí s tým, že AGENTÚRA je oprávnená kedykoľvek počas prítomnosti účastníka

v areáli Automotodrómu vykonať dychovú skúšku a účastník sa zaväzuje túto skúšku neodmietnuť.

Účastník garantuje, že vozidlo, ktorým bude jazdiť po rýchlostnej dráhe Automotodrómu je v dobrom

technickom stave, neunikajú a nebudú z neho unikať žiadne kvapaliny a má riadne nahustené

pneumatiky. Automobily musia mať pred jazdou povinne namontované ťažné háky. Všetky vozidlá musia

mať prelepené svetlomety a motocykle musia mať demontované spätné zrkadlá. Účastník berie na

vedomie a súhlasí s tým, že AGENTÚRA má výhradné právo nepripustiť vozidlo alebo účastníka k jazde po

rýchlostnej dráhe alebo účastníka bez náhrady z jazdy vylúčiť.

**4.** Účastník vyhlasuje, že si je vedomý existencie objektívneho nebezpečenstva, zdravotných a akýchkoľvek

iných rizík a nástrah, nepredvídateľných okolností a všeobecnej nebezpečnosti motocyklistického športu,

že disponuje strojom a odevom spĺňajúcim všetky požiadavky bezpečnosti stanovené všeobecne záväznými

predpismi a dokumentom AGENTÚRA označenom ako Minimálne povinné zabezpečenie, že je zdravotne

spôsobilý zúčastniť sa jazdy a že sa oboznámil s technickými parametrami rýchlostnej dráhy a zaväzuje sa

vykonať prvé kolo jazdy s maximálnou rýchlosťou 90km/h (tzv. skúšobná jazda), ktorou sa oboznámi s

parametrami rýchlostnej dráhy a vlastnosťami jej povrchu.

**5.** Účastník potvrdzuje, že súhlasí s tým, že AGENTÚRA (spoločnosťou AGENTÚRA poverený zástupca) je

oprávnená kedykoľvek vykázať z priestorov areálu Automotodrómu účastníka v prípade, že má podozrenie,

že účastník nesplnil podmienky, ktoré sú uvedené v tomto vyhlásení.

**6.** Účastník berie na vedomie, že areál Automotodrómu môže byť monitorovaný prostredníctvom

kamerového systému (t.j. môžu byť vyhotovované videozáznamy alebo audiozáznamy. Účastník súhlasí s

vyhotovovaním videozáznamu alebo audiozáznamu podľa predchádzajúcej vety, ako aj s použitím

takéhoto záznamu (aj v prípade, že bude obsahovať záznam jeho osoby) na účely akéhokoľvek súdneho,

trestného, správneho alebo iného konania (a to aj ako dôkazného prostriedku), ako aj iného konania

vedeného orgánmi štátnej správy a orgánmi verejnej moci. Účastník týmto udeľuje spoločnosti AGENTÚRA

a Automotodrómu, súhlas na vyhotovovanie obrazových (fotografických) a zvukovoobrazových (audiovizuálnych) záznamov obsahujúcich aj zobrazenie podoby alebo podobizne účastníka v areáli Automotodrómu a súhlasí s použitím takýchto záznamov spoločnosťou AGENTÚRA a/alebo Automotodróm v rámci/na propagačných materiáloch spoločnosti a ich šírením prostredníctvom všetkých komunikačných médií (vrátane internetu). Účastník sa zaväzuje dodržiavať aj nasledovné pravidlá:

**7.** Účastník v automobile je povinný použiť bezpečnostný pás a ochrannú prilbu. Pri jazde na motocykli je

účastník povinný mať kombinézu s chráničmi, jazdeckú obuv, rukavice a prilbu; vybavenie musí byť určené

k jazde na motocykli.

**8.** Účastník smie na rýchlostnú dráhu Automotodrómu vychádzať alebo vchádzať len na miestach k tomu

určených. Je povinný dbať na pokyny pracovníkov AGENTÚRA zaisťujúcich prevádzku na rýchlostnej dráhe

a ísť po dráhe len v určenom smere. Otáčanie a cúvanie je na rýchlostnej dráhe zakázané. Pri poruche

alebo havárií musí účastník odstaviť vozidlo bezpečne na krajnici a vyčkať do príjazdu odťahového vozidla.

Zastavenie či státie na rýchlostnej dráhe je zakázané, rovnako ako aj vlečenie vozidiel. Účastník nesmie

vytvárať na rýchlostnej dráhe prekážku v jazde.

**9.** Účastník je povinný prispôsobiť jazdu po rýchlostnej dráhe a rýchlosť svojim schopnostiam, stavu

vozidla, stavu rýchlostnej dráhy a aktuálnym klimatickým podmienkam. Pre jazdu na rýchlostnej dráhe

platia ustanovenia zákona č. 725/2004 Z.z. o podmienkach prevádzky vozidiel v premávke na pozemných

komunikáciách v platnom znení.

**10.** Na rýchlostnej dráhe nesmie účastník náhle a bezdôvodne spomaliť jazdu. V prípade nutnosti musí

bezpečne opustiť rýchlostnú dráhu.

**11.** V prípade havárie vozidla je účastník povinný predviesť vozidlo na technickú prehliadku, inak nebude

účastník opätovne pripustený na rýchlostnú dráhu.

**12.** Zahájenie a ukončenie jazdy sa zaväzuje Účastník vykonať v súlade s pokynmi pracovníkov AGENCY a v

súlade so signalizáciou. Po ukončení jazdy je Účastník povinný ihneď rýchlostnú dráhu opustiť.

**13.** Účastník sa zaväzuje jazdiť takým spôsobom, aby neohrozil ani neobmedzil iných jazdcov pohybujúcich

sa po rýchlostnej dráhe.

**14.** Účastník je povinný dodržiavať pokyny pracovníkov AGENTÚRA, a to po celú dobu pobytu v areáli

Automotodrómu. Účastník zodpovedá za členov svojho sprievodu a ich správanie, ako aj prípadné škody a

ujmy nimi spôsobené a/alebo zapríčinené.

**15.** Účastník berie na vedomie, že je oprávnený vstupovať výlučne do tých častí areálu Automotodrómu,

ktoré boli spoločnosťou AGENTÚRA (oprávneným zástupcom spoločnosti AGENTÚRA) účastníkovi výslovne

sprístupnené, t.j. k vstupu do týchto častí obdržal výslovný súhlas. Vozidlá ( účastník ) musia byť označení

čitateľným štartovým číslom a označením príslušnej kategórie.

**16.** Účastník nie je oprávnený, počas pohybu (prítomnosti) v areáli Automotodrómu, vyhotovovať

obrazové (fotografické), zvukové alebo zvukovoobrazové záznamy. Účastníkovi je zakázané počas pohybu

(prítomnosti) v areáli Automotodrómu manipulovať s otvoreným ohňom, nosiť a/alebo držať zbraň

(vrátane strelných a bodných zbraní) a výbušné látky alebo materiál, vnášať a požívať alkoholické nápoje a

iné omamné alebo psychotropné látky.

**17.** Do boxovej uličky je vstup povolený výlučne označeným osobám so zvláštnym oprávnením. V boxovej

uličke je zakázané fajčiť, piť, jesť, vnášať cudzie predmety a zvieratá. Pre tento priestor platí obmedzená

rýchlosť max. 60km/h.

**18.** Účastník má právo podať protest na iného účastníka pri podozrení na nešportové správanie, spoločnosti

AGENTÚRA. Účastník súhlasí s tým, že AGENTÚRA má výhradné právo na riešenie protestov a účastník sa

zaväzuje bezvýhradne rešpektovať rozhodnutie AGENTÚRY, vrátane uložených sankcií.

**19.** Účastník je povinný sa zúčastniť na rozprave (inštruktáži) pred zahájením jazdenia.

**20.** Účastník potvrdzuje, že pred zahájením jazdenia sa zúčastnil inštruktáže ohľadne bezpečnosti jazdy po

rýchlostnej dráhe, organizácie jazdy na rýchlostnej dráhe a oboznámil sa s technickými parametrami

rýchlostnej dráhy.

**21.** Účastník sa zaväzuje rešpektovať všetky inštrukcie a nariadenia spoločnosti AGENTÚRA a osôb

poverených spoločnosťou AGENTÚRA prevádzkou Automotodrómu, vrátane zákazu bezohľadnej jazdy,

bezpečnostných nariadení, vlajkovej a svetelnej signalizácie. Účastník sa ďalej zaväzuje jazdiť na parkovisku

pretekárskych strojov, ktoré je súčasťou Automotodrómu (ďalej len „***Parkovisko***“) maximálnou rýchlosťou

30km/h a zároveň sa zaväzuje zdržať sa na Parkovisku prudkého brzdenia (s výnimkou potreby prudkého

brzdenia z dôvodu vyskytnutia náhlej prekážky v smere jazdy vozidla), prudkého zrýchlenia,

zámernej jazdy šmykom a driftovania. Účastník sa zaväzuje, v prípade porušenia ktoréhokoľvek záväzku

Účastníka uvedeného v tomto vyhlásení (vrátane tohto bodu 21.) uhradiť AGENTÚRA pokutu vo výške

500,‐EUR (slovom: päťsto eur), a to za každé porušenie zvlášť, pričom túto pokutu sa Účastník zaväzuje

uhradiť AGENTÚRA bezodkladne (pred opustením areálu Automotodrómu) po výzve (aj ústnej) spoločnosti

AGENTÚRA (alebo spoločnosťou AGENTÚRA poverenej osoby) na úhradu zmluvnej pokuty.

Účastník potvrdzuje, že súhlasí s tým, že AGENTÚRA (spoločnosťou AGENTÚRA poverený zástupca) je

oprávnená kedykoľvek vykázať z priestorov areálu Automotodrómu Účastníka v prípade, že má

podozrenie, že Účastník porušil záväzky Účastníka uvedené v tomto bode 21. tohto vyhlásenia.

**22.** Účastník sa zaväzuje rešpektovať všetky inštrukcie a nariadenia spoločnosti AGENTÚRA a pracovníkov

RTP (rýchlej technickej pomoci) pri odstraňovaní nepojazdných vozidiel. AGENTÚRA pri odstraňovaní

nepojazdných vozidiel nepreberá zodpovednosť za prípadné škody ktoré môžu touto činnosťou vzniknúť.

**23.** Účastník týmto udeľuje spoločnosti AGENTÚRA súhlas so spracovaním jeho mena, priezviska, dátumu

narodenia, adresy trvalého pobytu a emailovej adresy za účelom (a) overenia jeho totožnosti a spôsobilosti

viesť vozidlo, vedenia (b) evidencie účastníkov akcie, (c) zaradenia do databázy (informačného systému)

spravovanej AGENTÚRA, (d) poskytovania služieb a vykonávanie transakcií spoločnosťou AGENTÚRA (e)

vypracovávania interných analýz a štatistík spoločnosti AGENTÚRA (f) kontaktovania (poskytovania

informácií), upozornení a/alebo oznamov o konaní akcií a/alebo o službách poskytovaných

**24**. Účastník svojim podpisom potvrdzuje, že týmto Vyhlásením sa  bude riadiť na všetkých podujatiach  spoločnosti Slovakia Racing. Vyhlásenie účastníka sa vzťahuje všetky podujatia Slovakia Racing na okruhu Pannoniaring dňom podpisu účastníka na dobu neurčitú. Odvolanie súhlasu je možné vykonať písomne alebo elektronicky na nižšie uvedenej adrese.



Na Pannoniaringu, dňa\_\_\_\_\_\_\_\_\_\_\_\_\_\_\_ Podpis účastníka: \_\_\_\_\_\_\_\_\_\_\_\_\_\_\_\_\_\_\_\_\_\_